Ekonomija (dokumentarni film)

Dokumentarni film "Ekonomija" je prvi bosanskohercegovački dokumentarni film koji u potpunosti obrađuje temu ekonomije, sa posebnim fokusom na ekonomsku problematiku Bosne i Hercegovine. Dokumentarac "Ekonomija" je autorsko djelo Admira Čavalića, rađen u produkciji udruženja građana "Multi" Tuzla i MediaPlus d.o.o iz Sarajeva, dok režiju potpisuje Rusmir Ahmedić.

Film je sniman u 2012. godini, na lokacijama Tuzle i Sarajeva, a prati odnos države i običnog čovjeka, analizirajući pretpostavke bez kojih ekonomija ne može uspješno funkcionisati.http://www.avaz.ba/showbiz/film/81333-udruzenje-iz-tuzle-snimilo-dugometrazni-film-ekonomija-video.html (18.02.2013.). Film, naslanjajući se na ideje austrijske ekonomske škole i klasičnog liberalizma, nastoji prikazati ekonomske probleme Bosne i Hercegovine koji prije svega proizilaze iz države u užem smislu, a na štetu običnih građana i privrede. U filmu se zaključuje: "Sama država je poput vikinga - nasilno kroz poreze i doprinose uzima od svojih građana, a zatim taj novac distribuira svima onima koji su bliski samoj državi."http://www.oslobodjenje.ba/kolumne/vikinzi-u-novom-napadu (18.02.2013.)
 Medijsko praćenje 

Film je premijerno prikazan 20. februara 2012. u Amfiteatru Ekonomskog fakulteta u Tuzli. Profesor Zijad Džafić sa Ekonomskog fakulteta u Tuzli je mišljenja da ovaj dokumentarac ima ogroman značaj za bosanskohercegovačku javnost, s obzirom "da je Čavalić postavio hipotezu, da što stvarate nepovoljniji poslovni ambijent, to vam daje veću šansu da duže ostanete na vlasti"http://www.tip.ba/2012/03/20/foto-u-sat-vremena-prikazan-odnos-drzave-i-obicnog-covjeka/  (18.02.2013). Nakon premijere dokumentarac "Ekonomija" je od 12. augusta 2012. dostupan korisnicima svjetske mreže na YouTube kanaluhttp://www.e-novine.com/kultura/kultura-vesti/69717-Ekonomija-dostupna-internetu.html  (18.02.2013.). Početkom 2013. godine objavljena je HD verzija ovog dokumentarca.

Vijest o filma su prenijeli mediji u državi, dok se film naknadno spominjao u vidu komentara, intervjua i kolumne u sedmičnom magazinu "Dani", magazinu "Start" , "Oslobođenju" i programu "Glasa Amerike" (VOA). Na osnovu zainteresovanosti šire javnosti za film u februaru 2013. je pokrenut seminar "Katalaksija - ekonomija u jednoj lekciji" u okviru kojeg se obrađuju ekonomske ideje navedene u filmu.

 Reference 

 Vanjski linkovi 
 https://www.youtube.com/watch?v=bnicOqt1o6E Dokumentarni film "Ekonomija" 
Kategorija:dokumentarni filmovi
Kategorija:ekonomija